Die impak van musiek op ons kinders… – Schink
Die impak van musiek op…
Ons almal het al die woorde van ‘n liedjie of die wysie daarvan in ons koppe gehad en dit ook baie makliker geleer as Biologie of Rekeningkunde. Het jy al ooit gewonder hoekom?
Kinders vanaf ‘n baie jong ouderdom loop en sing die nuutste liedjies, ons seuntjie se gunsteling huidiglik is. Skillie en Haas se liedjie van ‘n boek wat my man geskryf het “Die Ware Wenner” https://schink.co.za/product/die-ware-wenner-saamlees-cd/?v=68caa8201064 en Jo Black se liedjie “Hoop” …hy is 3 en ‘n half hoe onthou hy die woorde maar hy vergeet om 5 aartappels vir my te gaan haal?
Kinders leer baie meer deur te speel dit weet ons almal en ons onderbewussyn neem so baie in sonder dat ons daarop fokus… Al ooit ‘n liedjie gesing en dan as jy in die winkel instap dan speel daai liedjie…is dit toevallig of is dit ons onderbewussyn wat baie vinniger is as wat ons brein iets prossesseer?
Ons almal speel verskillende tipes liedjies vir ontspaning, braai of as ons hard aan die oefen is tydens ‘n gym sessie en dit bepaal nogal ons gemoed en ook as ons in ‘n restaurant sit… al ooit opgelet hoe die musiek verander lekker kalm en “inviting” tot dat die restaurant vol is dan raak die ritme bietjie vinniger sodat ons bietjie vinniger kan klaar maak en plek maak vir die volgende persone om dit te kom geniet. So, as musiek ‘n uitwerking op jou gemoedstoestand het hoeveel te meer het dit nie op ons kinders nie?
Daar is definitief ‘n direkte verwantskap tussen musiek en ons so ook ons kinders se ontwikkeling. Ons seuntjie kon skaars loop toe dans hy al op die ritme van musiek.
Ek het onlangs ‘n artikel gelees by 🙁https://jougesin.solidariteit.co.za/die-waarde-van-musiek-en-beweging-vir-jou-kleuter/)
En die volgende punte het vir my uitgestaan:
Kindermusiek stimuleer en moedig beweging aan en dit bevorder suurstof toevoer na die brein toe.
Soos vroëer genoem, memoriseer ons musiek baie makliker so ook bevorder dit ons kinders se geheue op n speel-speel manier.
As daarso bewegings aan die liedjies gekoppel is help dit ook met aandagspan, veral met die van ons wat dalk besige akkers het soos ons, want hulle moet nou konsentreer op die bewegings asook die woorde en die deuntjie van die liedjies.
Dit bevorder ook woordeskat en taal ontwikkelings op n speel-speel manier want elke liedjie het weer nuwe woorde wat gewoonlik gevra word deur ons seuntjie wat beteken die woord of daai woord hetsy Engels of Afrikaans is.
Daar is soveel liedjies wat lesse het of kinders leer tel of diere geluide maak dat daar baie doelbewuste onderrig aspekte ook in musiek opgesluit kan wees.
As daar bewegings in die liedjies is bevorder dit groot as ook klein motoriese ontwikkeling
Oor die algemeen is musiek net goed vir kinder se welstand net soos dit vir ons is. Ek kan nie my lewe sonder musiek insien nie “ Imagine doodse stilte in ‘n winkel sentrum”… awkwarddd!!!
Baie mammas hou daarvan om reeds vir ongebore baba musiek te speel en dit is ‘n wonderlike begin punt.
Kinders se optimale vatbaarheid vir musiek het ek gelees is tussen 0-7jr so dit is ‘n ideale tyd vir blootstelling.
Koester die natuurlike musiek intrumente waarmee ons gebore is bv. stem, handjies klap ens. Maar gee ook blootstelling aan instrumente hetsy self gemaak of gekoop.
Sing saam en dans saam sommer die hele gesin dit is LEKKKERRRR.
Speel musiek met uiteenlopende musiek tipes van instrumente tot vokaal so kry hulle ‘n breër blootstelling en wie weet dalk is hulle die volgende “Pavarotti”
Daar is darem vir my niks so lekker soos ‘n ou lieflike Mary Poppins of Sound of Music fliek saam die hele gesin nie.
Gaan na opvoerings toe met die kinders “musicals” dit is so ‘n mooi kuns waaroor ons land beskik en daar is gereeld geleenthede om so iets te kan bywoon.
So volgende keer as julle in die kar sit en ‘n “gesins band” maak of net rustig vêr pad ry… let op, op watse blootstelling jy jou kinder(s) gee as ook hulle onderbewussyn is dit opbouend of afbrekend, waste musiek speel jy met jou kinders in die kar? Kyk rond en hou jou oor op die vloer vir “musicals” wat in jou dorp of stad is.
Category: Mamma PraatBy Schinkman November 26, 2019
PreviousPrevious post:O BLEEP, my kind vloek!NextNext post:‘n Nuwe Baba, veg of vlug?